钦定古今图书集成/明伦汇编/氏族典/第206卷 > 高榖
## 钦定古今图书集成/明伦汇编/氏族典/第206卷 > 高榖

按《明外史高榖传》：“榖字世用，扬州兴化人。永乐十三
年进士，选庶吉士，授中书舍人。仁宗即位，改春坊司
直郎，寻迁翰林侍讲。正统十年，由侍讲学士进工部
右侍郎，入内阁，典机务。景泰初，进工部尚书，兼翰林
学士。英宗将还，奉迎礼薄，千户龚遂荣投书于榖，具
言礼宜从厚。榖因抗章恳请，如遂荣指，不从。景泰二”
年进少保、东阁大学士，加太子太傅。七年进谨身殿
大学士。榖清直，持议正。王文数挤榖，榖屡请解机务，
不许。英宗复位，榖谢病归，杜门绝宾客。居四年卒，年
七十。成化初，赠太保，谥“文义。”